Georges Bizet

Georges Bizet (Oktober 25, 1838 – Jun 3, 1875)  ialah seorang penggubah  Perancis dan juga pemain piano dari muzik era romantis. Beliau amat dikenali dengan opera terbaik gubahan beliau berjudul "Carmen".

Biografi 
Bizet dilahirkan di Paris, Perancis di sebuah kawasan terletak di 28, rue de la Tour d'Auvergne. Nama beliau didaftarkan sebagai  Alexandre-César-Léopold Bizet, namun hanya dibaptiskan sebagai Georges Bizet. Nama baptis beliau kekal sebagai nama yang digunakan sehingga ke akhir hayat beliau. 

Bizet memulakan pengajian muzik  di Paris Conservatory of Music sebelum menjelang harijadi ke-10 tahun. Simfoni gubahan beliau yang pertama bergelar Symphony in C Major, ditulis ketika berusia 17 tahun sebagai salah satu tugasan pelajar.

Opera beliau yang berjudul L'Arlésienne Suites pada asalnya dibuat sebagai muzik sampingan untuk sebuah lakonan yang diadaptasi dari penulisan novelis, Alphonse Daudet. Opera ini pertamakali dipersembahkan pada tahun 1872. 

Bizet juga menggubah sebuah opera yang romantik berjudul Djamileh yang dilihat sebagai titik awal untuk Carmen pada tahun 1875. Opera  Carmen menjadi hasil karya opera Bizet yang terbaik. Jalan cerita opera itu diambil dari novel hasil karya Mérimée yang ditulis pada tahun 1846. Watak Carmen dilakonkan oleh seorang penyanyi  mezzo-soprano.

Pada awalnya, opera Carmen kurang diterima namun kemudiannya opera itu mendapat pujian tinggi dari penggubah-penggubah terkenal sezaman dengan beliau seperti  Claude Debussy, Camille Saint-Saëns  dan Pyotr Ilyich Tchaikovsky.

Pendapat dan pujian penggubah-penggubah terkenal terbukti menjadi kenyataan apabila opera Carmen menjadi salah satu kerjaseni opera terbaik dan kerap dipersembahkan sehingga ke hari ini. Namun, Bizet tidak sempat untuk menikmati kejayaan opera tersebut apabila beliau meninggal dunia pada usia 36 tahun, hanya selepas beberapa kali sahaja opera itu dipersembahkan. Beliau dikebumikan di Tanah perkuburan Père Lachaise is Paris

Opera 

 La prêtresse, operetta (1854)
 Le docteur Miracle, opéra bouffe (1857)
 Don Procopio, opéra bouffe (1859) 
 Les pêcheurs de perles, opera (1863) 
 Ivan IV,  opera agung  (tidak habis) 
 La jolie fille de Perth, opera (1867) 
 Noé, opera oleh Fromental Halévy dihabiskan oleh Bizet (1869)
 L'Arlésienne Suites, 'musique de scène' (1872)
 Djamileh,  opera 1 babak (1872)
 Carmen, opera (1875)

Media

Nota muzik 
 
 
 Helaian muzik Bizet dari SheetMusicFox.com

Pautan luar 

 Georges Bizet
 Georges Bizet (1838-1875)
 Bizet Biografi
 Gravesite
 Koleksi Bizet 

Penggubah Itali
Penggubah Opera
Senarai Penggubah Muzik